**Gépészmérnöki BSc Alapszak**

**Vegyipari Gépészeti Specializáció**

*Specializáció gondozója:*

*Energetikai és Vegyipari Gépészeti Intézet*

*A/3. épület II. emelet*

Kedves Hallgatók!

****Jelen összeállítást azzal a céllal készítettük el Számotokra, hogy betekintést kapjatok a Gépészmérnöki BSc alapszak Vegyipari gépészeti specializációjának szakmai területéről, és segítséget nyújtsunk a specializáció-választás felelős döntésének meghozatalához.

Bízunk benne, hogy ezen ismeretek alapján minél többen részesei lesztek annak a specializációnak, amely

* hosszútávú, növekvő létszámú foglalkoztatási jövőképpel rendelkezik,
* naprakész, vállalati közreműködéssel kialakított ismeretanyagot továbbít,
* az utóbbi 10 évben töretlen népszerűséggel indul mind nappali, mind levelező tagozaton,
* partnerei közt tudja a régió és az ország legnagyobb vegyipari és energetikai nagyvállalatait,
* a kiemelkedően aktív hallgatói közösséget kovácsol össze.

# A képen személy, csoport, beltéri, személyek látható Automatikusan generált leírásTudod-e, hogy

* **az ország legnagyobb beruházásai** (Paks2 ~4.000 Mrd Ft, MOL Petrolkémia Poliol üzem ~400 Mrd Ft, BorsodChem Anilin és HPM üzem ~80 Mrd Ft) **közvetlenül kapcsolódnak** a vegyipari gépészeti szakterülethez, jelentős szakemberigényt megfogalmazva?
* a vegyi- és rokonipari gyárak és üzemek felállításuktól számítva legfeljebb 4-5 év elteltével beruházási költsége megtérül, így nagyon fontos feladat hárul azokra a mérnökökre, akik **tervezik, gyártják, szerelik, műszerezik, üzemeltetik** ezeket a technológiákat?
* mérnökeink a megépítést követően **jelentős mértékű intenzifikálás**t (fejlesztést, teljesítmény és kapacitás bővítést) hajtanak végre?
* a vegyipari gépészeti specializáció **rendkívül népszerű**, az előző években kivétel nélkül sikerült elindítani mind BSc, mind MSc képzésben.

## MErt a fejlődés állandó!

# Mi a képzés célja?

Olyan gépészmérnökök képzése, akik alapvetően környezettől elválasztott terekben végbemenő folyamatokhoz berendezéseket, technológiákat, üzemeket, létesítményeket képesek tervezni, gyártani, létesíteni, szerelni, karbantartani és üzemeltetni.

## MErt itt sokrétű tudásra van szükség!

# D:\User\Simenfalvi\Tanszék\Projektek\Kutatóegyetem 2010\1.disszemináció\vgt8.jpgHol használható ez a tudás?

Sörgyárban, atomerőműben, cukorgyárban, csokoládégyárban, dohánygyárban, gázszállítás és szolgáltatás területén, gyógyszergyárban, hőerőműben, hűtőiparban, kenyérgyárban, konzervgyárban, kőolaj- és földgáztermelő üzemekben, környezetvédelmi szakemberként, oxigén- és ipari gázgyárakban, papír- és textiliparban, tejiparban, timföldgyárban, vegyipari üzemekben, vízművekben, hatóságok munkatársaként, kereskedelmi cégek alkalmazásában, tervező-, kivitelező-, szerelő cégek munkatársaként, ...

## MErt van kereslet a munkádra!

# Milyen tárgyakat hallgathatsz nálunk?

Vegyipari műveletek, Vegyipari készülékek tervezése, Nyomástartó rendszerek biztonságtechnikája, Vegyipari berendezések anyagai és hegesztésük, Vegyipari rendszertechnika, Speciális vegyipari technológiák, Optimálási módszerek a vegyiparban, Anyagkárosodás, Energetikai és vegyipari irányítástechnika, Karbantartás és műszaki diagnosztika.

## MErt itt speciális tudást szerzel!



# Mitől lesz még hatékonyabb a tanulás?

**Korszerű laboratóriumok:**

* Vegyipari műveleti, szilárdságtani, biztonságtechnikai, vegyipari folyamatok számítógépes modellezése laboratórium (Ansys, SC/Tetra, ChemCAD, UniSim Design, GABI, Visual Vessel Design, stb.)

**Amit pedig a legjobbaktól érdemes ellesni:**

* Vendégoktatók részvétele a képzésben
* Rendszeres, tanórákhoz kapcsolódó üzemlátogatások

## MErt az oktatás nálunk nem csak üres fecsegés!

# D:\letöltés\HTC\IMAG0525.jpgMi az, amiben igazán különbözünk a többiektől?

* Hallgatóink számára bekapcsolódási lehetőséget nyújtunk az intézeti projektekbe, K+F tevékenységbe, ami nem csak kari viszonylatban, de az egész egyetemen kiemelten széles tématerület ölel fel.
* Hallgatói ösztöndíj programok, frissdiplomás program, mérnökakadémia állnak rendelkezésre a régió vezető vegyipari vállalatainak gondozásában (BorsodChem, MOL Petrolkémia, Kiss Cégcsoport).

## MErt mindig lehetsz átlagon felüli!

# Hogy érzik nálunk magukat a hallgatók?

* Bátran kérdezd meg őket! A GÉIK egyik legnagyobb és legaktívabb szaktanácsa a Vegyipari Gépész Tanács.
* A Vegyipari Gépészeti Szakosztály a Terplán Zénó Szakkollégium része, amely lehetővé teszi a kiemelkedő hallgatók felkarolását, tehetséggondozását.
* A Prizma Klub nagy hagyományokkal rendelkező rendszeres hallgatói rendezvény a Miskolci Egyetemen. Kik ápolják ezt a hagyományt? Persze, hogy a vegygépészek!
* A félévente megrendezésre kerülő Vegyipari Gépész Szakmai Napok számunkra minden szemeszter fénypontját jelentik. Ekkor volt hallgatóink tartanak szakmai előadásokat, üzemlátogatást szervezünk, valamint saját, vegygépész hagyományokat ápoló szakestélyt is tartunk. Összekovácsoljuk ezt a közösséget, közelebb kerülünk egymáshoz.

## MErt a kemény munka mellé jár egy kis kikapcsolódás is!

# Egyéb információk:

* E-mail: gkvgt@uni-miskolc.hu
* <http://geik.uni-miskolc.hu/intezetek/EVG>
* www.facebook.com/vegygeptanszek

## Keress minket e-mailben, facebookon, vagy amennyiben lehetséges, személyesen!